CELEX: C2006/331/67
Language: el
Date: 2006-12-30 00:00:00
Title: Συνεκδικασθείσες υποθέσεις T-81/03, T-82/03 και T-103/03: Απόφαση του Πρωτοδικείου της 14ης Δεκεμβρίου 2006 — Mast-Jägermeister κατά ΓΕΕΑ — Licorera Zacapaneca (VENADO με πλαίσιο) (Κοινοτικό σήμα — Διαδικασία ανακοπής — Αιτήσεις καταχωρίσεως των εικονιστικών κοινοτικών σημάτων VENADO με πλαίσιο, VENADO και VENADO ESPECIAL — Προγενέστερα εικονιστικά κοινοτικά σήματα που παριστάνουν, εγγεγραμμένο σε κύκλο, το κεφάλι ενός ελαφιού όπως φαίνεται από μπροστά — Σχετικός λόγος απαραδέκτου της καταχωρίσεως — Κίνδυνος συγχύσεως — Άρθρο 8, παράγραφος 1, στοιχείο β', του κανονισμού (ΕΚ) 40/94)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/30
            
         Απόφαση του Πρωτοδικείου της 14ης Δεκεμβρίου 2006 — Mast-Jägermeister κατά ΓΕΕΑ — Licorera Zacapaneca (VENADO με πλαίσιο)
   (Συνεκδικασθείσες υποθέσεις T-81/03, T-82/03 και T-103/03) (1)
   
   (Κοινοτικό σήμα - Διαδικασία ανακοπής - Αιτήσεις καταχωρίσεως των εικονιστικών κοινοτικών σημάτων VENADO με πλαίσιο, VENADO και VENADO ESPECIAL - Προγενέστερα εικονιστικά κοινοτικά σήματα που παριστάνουν, εγγεγραμμένο σε κύκλο, το κεφάλι ενός ελαφιού όπως φαίνεται από μπροστά - Σχετικός λόγος απαραδέκτου της καταχωρίσεως - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 40/94)
   (2006/C 331/67)
   Γλώσσα διαδικασίας: η ισπανική
   Διάδικοι
   
      Προσφεύγουσα: Mast-Jägermeister AG (Wolfenbüttel, Γερμανία) (εκπρόσωπος: C. Drzymalla, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: J. Garcia Murillo)
   
      Έτερο μέρος της διαδικασίας ενώπιον του τμήματος προσφυγών του ΓΕΕΑ και παρεμβαίνουσα ενώπιον του Πρωτοδικείου: Licorera Zacapaneca SA (Santa Cruz, Γουατεμάλα) (εκπρόσωποι: L. Corno Caparrós και B. Uriarte Valiente, δικηγόροι)
   Αντικείμενο
   Τρεις προσφυγές κατά των αποφάσεων του πρώτου τμήματος προσφυγών του ΓΕΕΑ της 19ης Δεκεμβρίου 2002 (υπόθεση R 412/2002-1 και υπόθεση R 382/2002-1) και της 14ης Ιανουαρίου 2003 (υπόθεση R 407/2002-1) σχετικά με διαδικασίες ανακοπής μεταξύ της Licorera Zacapaneca SA και της Mast Jägermeister AG.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει τις αποφάσεις του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Δεκεμβρίου 2002 (υπόθεση R 412/2002-1 και υπόθεση R 382/2002-1) και της 14ης Ιανουαρίου 2003 (υπόθεση R 407/2002-1).
            
         
               2)
            
            
               Καταδικάζει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα της προσφεύγουσας.
            
         
               3)
            
            
               Η παρεμβαίνουσα φέρει τα δικαστικά της έξοδα.
            
         
      (1)  EE C 112 της 10.5.2003.